# Shirley Booth

| Shirley Booth |
| --- |
| Promobilde fra 1950. |
| Født | Marjory Ford 30. august 1898 Brooklyn, New York City, New York, USA |
| Død | 16. oktober 1992 (94 år) Nord-Chatham, Massachusetts, USA |
| Beskjeftigelse | Skuespillerinne |
| Ektefelle | * Ed Gardner (1929–1942)
* William H. Baker jr. (1943–1951)
 |
| Nasjonalitet | USA |
| Gravlagt | Mount Hebron Cemetery |
| Utmerkelser |
8 oppføringer
Oscar for beste kvinnelige hovedrolle (1953; for verk: Come Back, Little Sheba, tema for: 25th Academy Awards) Tony Award for Best Actress in a Play (1950; tema for: 4th Tony Awards) Tony Award for Best Actress in a Play (1953; tema for: 7th Tony Awards) Tony Award (1949; tema for: 3rd Tony Awards) Stjerne på Hollywood Walk of Fame Donaldson Awards Hasty Pudding Woman of the Year (1954) Primetime Emmy Award for Outstanding Lead Actress in a Comedy Series

 |
| Aktive år | 1925–1974 |
| IMDb | IMDb
 |
|

---

Shirley Booth på Commons |

**Shirley Booth** (født **Marjory Ford** 30. august 1898 i New York City i New York, død 16. oktober 1992 i Nord-Chatham i Massachusetts) var en amerikansk skuespiller.

## Karriere

Booth begynte sin skuespillerkarriere på teater som tenåring og ble en fremtredende skuespiller på teater i Pittsburgh. Hun debuterte på Broadway i teaterstykket *Hell's Bell* i januar 1925, der hun spilte mot Humphrey Bogart. Booth ble kjent med den kvinnelige hovedrollen i komedien *Three Men on a Horse*, som gikk på teater fra 1935 til 1937. På 1930- og 1940-tallet oppnådde Booth stor popularitet med sine mange opptredener i drama, komedier og musikaler.

Booth spilte mot Katharine Hepburn i teaterstykket *The Philadelphia Story* (1939). Booth var aktiv på Broadway i over tre tiår. Hun hadde også en rolle i den populære radioserien *Duffy's Tavern*, som ble sendt på CBS fra 1941 til 1942 og på NBC-Blue Network fra 1942 til 1943. Booth vant sin første Tony Award for rollen som Grace Woods i teaterstykket *Goodbye, My Fancy* (1948).

Booth vant sin andre Tony Award for rollen som den forpinte hustruen Lola Delaney i teaterstykket *Kom tilbake, lille Sheba* (1950). Sidney Blackmer, som spilte den mannlige hovedrollen som hennes ektemann Doc, vant også en Tony Award. Booth gjentok rollen i filmatiseringen av teaterstykket fra 1952. Hun vant Oscar, Golden Globe, National Board of Review Award og New York Film Critics Circle Award for rolletolkningen sin.

Booth vant sin tredje Tony Award i 1953, for rollen som Leona Samish i teaterstykket *The Time of the Cuckoo*. I 1957 ble hun tildelt Sarah Siddons Award for sitt arbeid på teaterscenen i Chicago. Booth returnerte til Broadway i 1959. I 1961 fikk hun hovedrollen som Hazel Burke i situasjonskomedien *Hazel*, basert på Ted Keys populære tegneserie fra *The Saturday Evening Post*. TV-serien varte i fem sesonger og Booth vant to Primetime Emmy-priser for rolletolkningen sin. Hennes siste Broadway-opptredener var i 1970. Booth har fått en stjerne på Hollywood Walk of Fame, som ligger ved 6840 Hollywood Boulevard.

## Privatliv

Den 23. november 1929 giftet Booth seg med Ed Gardner, som senere både skapte og spilte hovedrollen i radioserien *Duffy's Tavern*. De ble skilt i 1942. Booth giftet seg med William H. Baker jr. i 1943 og ekteskapet varte frem til hans død i 1951. Hun giftet seg aldri igjen, og hadde heller ingen barn fra noen av ekteskapene. Booth døde 16. oktober 1992, etter kort tids sykdom, i sitt hjem i Nord-Chatham i Massachusetts.

## Referanser

## Eksterne lenker

* (en) Shirley Booth på Internet Movie Database

* (sv) Shirley Booth i Svensk Filmdatabas

* (da) Shirley Booth på Filmdatabasen

* (en) Shirley Booth på AllMovie

* (en) Shirley Booth hos Turner Classic Movies (arkivert)

* (en) Shirley Booth hos Rotten Tomatoes

* (en) Shirley Booth hos The Movie Database

* (en) Shirley Booth hos Internet Broadway Database

* (en) Shirley Booth hos Internet Broadway Database

* (en) Shirley Booth hos Internet Broadway Database

* (en) Shirley Booth hos Internet Broadway Database